PATVIRTINTA

Alytaus r. Daugų Vlado Mirono

Gimnazijos direktoriaus

2020 m. rugsėjo 24 d. įsakymu Nr. V1-108

**ALYTAUS R. DAUGŲ VLADO MIRONO GIMNAZIJOS MOKYTOJŲ DARBO LAIKO IR DARBO KRŪVIO SANDAROS TVARKA**

1. Alytaus r. Daugų Vlado Mirono gimnazijos mokytojų, dirbančių pagal bendrojo ugdymo ir neformaliojo švietimo programas (išskyrus ikimokyklinio ir priešmokyklinio ugdymo programas) darbo krūvis nustatomas vadovaujantis Lietuvos Respublikos darbo kodekso nuostatomis, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymu Nr. XIII-198, Lietuvos Respublikos švietimo, mokslo ir sporto ministro 2019 m. kovo 1 d. įsakymu Nr. V-186 „Dėl mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), darbo krūvio sandaros nustatymo tvarkos aprašo patvirtinimo“, Lietuvos Respublikos švietimo, mokslo ir sporto ministro 2019 m. kovo 1 d. patvirtintu įsakymu Nr. V-184 „Dėl mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), veiklų mokyklos bendruomenei aprašo ir mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), veiklų, susijusių su profesiniu tobulėjimu, aprašo patvirtinimo“.
2. Mokytojo darbo krūvio sandarą sudaro:
	1. **Kontaktinės valandos** – mokytojo tiesioginis bendravimas su mokiniais: formaliai suplanuotas darbo krūvis mokyklos ugdymo/mokymo planui ir (ar) neformaliojo švietimo programai įgyvendinti ir kitoms kontaktinėms veikloms su mokiniais (toliau – kontaktinės valandos). kontaktinių valandų skaičius per metus apskaičiuojamas ugdymo plane nurodytų savaitinių kontaktinių valandų skaičių dauginant iš darbo savaičių su mokiniais skaičiaus.
	2. **Nekontaktinės valandos** skirstomos į *privalomas* ir *neprivalomas*:
		1. *Privalomos valandos*, susijusios su kontaktiniu darbu, skirtos pasirengti kontaktiniam darbui su mokiniais, vertinti mokinių pasiekimus ir apie juos informuoti tėvus (globėjus, rūpintojus) bei mokinius (procentas nuo kontaktinių valandų, nurodytu Lietuvos Respublikos švietimo, mokslo ir sporto ministro 2019 m. kovo 1 d. įsakyme Nr. V-186):

|  |  |  |
| --- | --- | --- |
| Programa, ugdymo, mokymo sritis, dalykas | Mokytojams, kurių stažas iki 2 metų | Mokytojams, kurių stažas nuo 2 metų |
| Mokinių skaičius klasėje (grupėje) | Mokinių skaičius klasėje (grupėje) |
| Ne daugiau 11 | 11-20 | 21 ir daugiau | Ne daugiau 11 | 11-20 | 21 ir daugiau |
| Pradinis ugdymas (visi dalykai) | 70 | 75 | 80 | 50 | 55 | 60 |
| Dorinis ugdymas (tikyba, etika) | 62 | 64 | 66 | 42 | 44 | 46 |
| Lietuvių kalba ir literatūra | 74 | 78 | 80 | 54 | 58 | 60 |
| Užsienio kalba | 67 | 70 | 73 | 47 | 50 | 53 |
| Matematika | 70 | 73 | 75 | 50 | 53 | 55 |
| Informacinės technologijos | 65 | 68 | 70 | 45 | 48 | 50 |
| Gamtamokslinis ugdymas | 65 | 68 | 70 | 45 | 48 | 50 |
| Socialinis ugdymas | 65 | 68 | 70 | 45 | 48 | 50 |
| Menai, technologijos, kūno kultūra, kiti dalykai | 60 | 62 | 64 | 40 | 42 | 44 |
| Neformaliojo švietimo programos | 55 | 60 | 64 | 40 | 42 | 44 |

* + 1. *Privalomos valandos* skirtos vadovauti klasei (pagal mokinių skaičių klasėje vadovaujantis Lietuvos Respublikos švietimo, mokslo ir sporto ministro 2019 m. kovo 1 d. įsakymu Nr. V-186);

|  |  |  |  |
| --- | --- | --- | --- |
| Mokinių skaičius klasėje, grupėje | Ne daugiau kaip 11 | 12-20 | 21 ir daugiau |
| Valandų, skiriamų vadovauti klasei (grupei), skaičius mokytojui per mokslo metus | 152 | 180 | 210 |

* + 1. *Privalomos valandos* skirtos siekti mokyklos bendruomenės tikslų, vykdomos bendradarbiaujant su kitais mokyklos bendruomenės nariais, partneriais ar dirbant individualiai (1 etatui – 102 val.; šios valandos proporcingai mažinamos arba didinamos priklausomai nuo mokytojo etato). Jas sudaro:
* tėvų (globėjų, rūpintojų) informavimas, konsultavimas ir bendradarbiavimas su jais dėl mokinių ugdymo(si) ir mokymosi pažangos ir pasiekimų, atsižvelgiant į mokinių skaičių klasėje (grupėje).
* profesinis tobulėjimas (stebėjimas ir aptarimas ugdomųjų veiklų (pamokų), kompetencijų tobulinimas kvalifikacijos tobulinimo renginiuose, savišvietai, dokumentų analizė) – ne mažiau kaip 40 val. (vidutiniškai 5 dienos po 8 akademines valandas);
* bendradarbiavimui su mokyklos darbuotojais mokinių ugdymo klausimais, posėdžiams, pasitarimams, inicijuotiems administracijos, metodinei veiklai, veiklai trumpalaikėse darbo grupėse.
	+ 1. *Neprivalomos valandos*, susijusios su veikla gimnazijos bendruomenei, aptariamos su kiekvienu mokytoju individualiai, atsižvelgiant į mokytojo gebėjimus, įvertinant, kokius darbus ir kiek jis papildomai dirbs gimnazijos bendruomenei. Neprivalomos valandos nurodytos Alytaus r. Daugų Vlado Mirono gimnazijos mokytojų nekontaktinio darbo valandoms priskiriamų valandų sąraše (1 etatui gali būti skirta iki 400 val.).
		2. Skirstant neprivalomas valandas, susijusias su veikla gimnazijos bendruomenei, atsižvelgiama į mokytojų kvalifikacinę kategoriją:
			1. mokytojams, kuriems nesuteikta kvalifikacinė kategorija, ir mokytojams, turintiems mokytojo kvalifikacinę kategoriją, skirti pakankamai laiko profesiniam tobulėjimui ir būtinų  mokytojo profesijos kompetencijų įtvirtinimui;
			2. vyresniojo mokytojo kvalifikacinę kategoriją turintiems mokytojams skirti valandų funkcijoms, susijusioms su veikla mokyklos bendruomenei, pagal jų kvalifikacinę kategoriją privalomoms veikloms: dalyvauti metodinėje veikloje, skleisti savo gerąją pedagoginio darbo patirtį įstaigoje;
			3. mokytojo metodininko kvalifikacinę kategoriją turintiems mokytojams skirti valandų funkcijoms, susijusioms su veikla mokyklos bendruomenei, pagal jų kvalifikacinę kategoriją privalomoms veikloms: rengti ir vykdyti mokyklos ir (ar) regiono ugdymo projektus, analizuoti dalyko srities (dalykų grupės, programos) ugdymo rezultatus ir inicijuoti didaktinius pokyčius, mentorystei, organizuoti ir vykdyti prevencines ir kitas programas, kitoms įstaigos poreikius atitinkančioms veikloms;
			4. mokytojo eksperto kvalifikacinę kategoriją turintiems mokytojams skirti valandų funkcijoms, susijusioms su veikla mokyklos bendruomenei, pagal jų kvalifikacinę kategoriją privalomoms veikloms, sprendžiant sudėtingesnius uždavinius mokyklos, regiono ir (ar) šalies švietimo kokybei gerinti: analizuoti, teikti grįžtamąjį ryšį ir vertinti kolegų veiklą, rengti mokymo priemones, vadovauti regiono ar šalies ugdymo projektams, rengti pedagoginių kompetencijų tobulinimo programas, vadovauti studentų ar pradedančiųjų mokytojų praktikai, atstovauti įstaigai, dalyvauti darbo grupėse / renginiuose, organizuoti ir analizuoti ugdymo, mokymo ir mokymosi procesą, tirti pedagogines situacijas, naujas mokymosi strategijas ir jas taikyti, rengti ugdymo projektus, mokymo, mokymosi bei didaktines priemones, skleisti gerąją pedagoginio darbo patirtį įstaigoje, regione ir šalyje.
			5. Mokytojams, kurių pedagoginis darbo stažas –  iki dvejų metų, ir pedagogams stažuotojams skiriama kuo daugiau valandų ugdomajai veiklai planuoti, pasiruošti pamokoms, mokinių mokymosi pasiekimams vertinti, profesiniam tobulėjimui, nes pagrindinis tokių mokytojų veiklos tikslas – plėtoti ir gilinti studijų metu įgytas kompetencijas darbo vietoje, sklandžiai integruotis į įstaigos bendruomenę, gaunant tikslingą pagalbą (grįžtamąjį ryšį, konsultuojantis su mokykloje skirtu mentoriumi ir aukštosios mokyklos praktikos vadovu).
1. Valandos, skirtos profesiniam tobulėjimui ir veikloms mokyklos bendruomenei, mokytojo darbo krūvio sandaroje numatomos atsižvelgiant į mokytojui skirtų kontaktinių valandų ir valandų ugdomajai veiklai planuoti, pasiruošti pamokoms, mokinių mokymosi pasiekimams vertinti, vadovauti klasei (grupei) skaičių, neviršijant maksimalaus valandų, nurodytų Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo 5 priedo 7 punkte, skaičiaus:

|  |  |  |  |
| --- | --- | --- | --- |
| Pareigybė | Kontaktinės valandos ir valandos ugdomajai veiklai planuoti, pasiruošti pamokoms, mokinių mokymosi pasiekimams vertinti, vadovauti klasei (grupei) | Valandos, susijusios su profesiniu tobulėjimu ir veikla mokyklos bendruomenėje | Iš viso |
| Mokytojas (pedagoginis darbo stažas iki 2 metų)MokytojasVyresnysis mokytojasMokytojas metodininkasMokytojas ekspertas(pedagoginio darbo stažas nuo 2 metų) | 1010-1410 | 102-502 | 1512 |

1. Mokytojų darbo krūvio sandara nustatoma pagal šiuos kriterijus:
	* 1. Ugdymo (mokymo) programa;
		2. Kvalifikacinė kategorija;
		3. Veiklos sudėtingumas;
		4. Mokinių skaičius klasėje / grupėje.
2. Mokytojų koeficientai nustatomi vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatyme Nr. XIII-198 numatytais koeficientais (vadovautis galiojančia suvestine).
	1. Koeficientai mokytojams didinami įvertinant gimnazijos lėšas 1-15 procentų, jei:
		1. klasėje (grupėje) ugdoma vienas ir daugiau mokinių, dėl įgimtų ar įgytų sutrikimų turinčių vidutinių, didelių ar labai didelių specialiųjų ugdymosi poreikių;
		2. mokantiems mokinį, kuriam dėl ligos ar patologinės būklės skirtas mokymas namuose iki 5 proc.;
		3. mokantiems vieną ir daugiau užsieniečių ar Lietuvos Respublikos piliečių, atvykusių gyventi į Lietuvos Respubliką, nemokančių valstybinės kalbos, dvejus metus nuo mokinio mokymosi pradžios Lietuvos Respublikoje pagal bendrojo ugdymo ir profesinio mokymo programas iki 5 proc.
		4. Veiklos sudėtingumas dėl mokinių, kurie dėl įgimtų ar įgytų sutrikimų turi vidutinių, didelių ar labai didelių specialiųjų ugdymosi poreikių, apskaičiuojamas proporcingai visiems mokytojams įvertinant pamokų kiekį.
3. Mokytojų darbo laiko norma nustatoma vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatyme Nr. XIII-198 numatyta darbo laiko norma (vadovautis galiojančia suvestine).
4. Mokytojų darbo krūvio pasiskirstymas tarp funkcijų grupių, įvertinus gimnazijos poreikius bei finansines galimybes ir siejant su mokytojų darbo krūvio sandaros nustatymo kriterijais, kiekvienais mokslo metais gali keistis.
5. Mokytojų, įgyvendinančių tą pačią programą, darbo krūvio sandara gali skirtis dėl skirtingo darbo krūvio pasiskirstymo tarp funkcijų grupių, dėl skirtingų kontaktinio ir nekontaktinio darbo proporcijų, Gimnazijos darbo apmokėjimo tvarkoje sutartų kriterijų taikymo, mokytojų kompetencijų ir kitų aplinkybių.
6. Mokytojų darbo krūvis nesibaigus mokslo metams gali būti keičiamas (susitarus ir patvirtinus Gimnazijos direktoriaus įsakymu) dėl:
	1. priskiriamų papildomų funkcijų;
	2. sumažėjus mokinių skaičiui;
	3. mokytojui atsisakius vykdyti numatytą veiklą gimnazijos bendruomenėje;
	4. sumažėjus įstaigos finansavimui, skirtam darbo užmokesčiui;
	5. esant kitoms realioms ir objektyvioms priežastims (mokinių, tėvų motyvuoti raštiški skundai, krūvio sandaros skaičiavimo klaidos ir kt.).
7. Mokytojo darbo krūvio sandaroje nurodoma:
	1. kontaktinių valandų skaičius;
	2. valandų, skiriamų ugdomajai veiklai planuoti, pasiruošti pamokomas, mokinių mokymosi pasiekimams vertinti, skaičius;
	3. valandų, skiriamų vadovauti klasei (grupei), skaičius (jei mokytojas vadovauja klasei (grupei);
	4. bendras valandų, susijusių su profesiniu tobulėjimu ir veikla mokyklos bendruomenei, skaičius per mokslo metus, mokytojo vykdomos veiklos mokyklos bendruomenei ir sutarti rezultatai.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Kontaktinės valandos | Valandos skirtos veiklai planuoti pasiruošti | Vadovavimas klasei | Iš viso | Bendruomeninės valandos | **Metinės valandos** | **Etato dalis** | **Koeficientas** | **Procentai už veiklos sudėtingumą** | **Galutinis koeficientas** |
|  |  |  |  |  |  |  |  |  |  |

1. Mokytojo, dirbančio pagal bendrojo ugdymo ir neformaliojo švietimo programas (išskyrus ikimokyklinio ir priešmokyklinio ugdymo programas), valandų skaičius per mokslo metus 1,0 etatui yra 1512 val.
2. Mokytojui, dirbančiam pagal bendrojo ugdymo programas, per metus skiriama ne daugiau kaip 888 kontaktinės valandos privalomiems dalykams pagal bendruosius ugdymo planus, kuriuos tvirtina švietimo, mokslo ir sporto ministras, mokyti; šiuo atveju ne mažiau kaip 355 valandos skiriamos ugdomajai veiklai planuoti, pasiruošti pamokoms, mokinių mokymosi pasiekimams vertinti; ne mažiau kaip 152 valandos gali būti skiriamos vadovauti klasei (grupei).
3. Mokytojui (jeigu jo pedagoginis darbo stažas iki 2 metų), dirbančiam pagal bendrojo ugdymo programas, per metus skiriama ne daugiau kaip 756 kontaktinės valandos, o dirbančiam pagal profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas) – ne daugiau kaip 924 kontaktinės valandos.
4. Mokytojo, dirbančio pagal pradinio ugdymo programą, pareigybė formuojama, kai jam per metus skiriama 700 ir daugiau kontaktinių valandų.
5. Mokytojo darbo krūvio nustatymo etapai:
	1. preliminarus pamokų paskirstymas vykdomas birželio mėnesio antroje pusėje, aptariant parengtus pamokų paskirstymo projektus, numatomas klasių komplektų skaičius nuo rugsėjo 1 d.;
6. pamokų paskirstymo projektas tikslinamas rugpjūčio antroje pusėje ar/ir rugsėjo pradžioje.
7. rugsėjo mėnesį atsižvelgiant į skirtus biudžeto asignavimus pagal mokinių ir klasių komplektų skaičių rugsėjo 1 duomenimis, mokytojų darbo krūvio projektai, tvirtinami metodinės grupės posėdyje, dalyvaujant mokyklos administracijos, darbo tarybos ir/arba profesinės sąjungos atstovams.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_